Peruo: la urĝa stato vastiĝas al la ĉefurbo Limo kaj aliaj regionoj
#000001
42 personoj mortis dum la lastaj semajnoj da protestado. La manifestaciantoj plu postulas demision de la prezidentino Dina Boluarte, malfondon de la Kongreso kaj tujan baloton. De post dimanĉo, reage al tiuj manifestacioj, kiuj okazas de la 4a de januaro, la urĝa stato aplikiĝas en pluraj regionoj de la lando.
#000002
La registaro tiel vastigis al kelkaj regionoj la nacian urĝan staton, kiu estis jam starigita de antaŭ pli ol monato.
#000003
Estas nun koncernataj, por daŭro de 30 tagoj, la ĉefurbo Limo kaj la haveno Cajao, tri provincoj kaj la departementoj Kusko kaj Punjo sude de Peruo.
#000004
De preskaŭ du semajnoj, ja ĉi tie la manifestacioj estas la plej intensaj. Cirkaŭ cent vojoj plu estas blokitaj.
#000005
La urĝa stato ebligas al la Ŝtato sendi la armeon por demeti la barilojn. La aranĝo ankaŭ ebligas limigi, laŭbezone, la moviĝon de la loĝantoj, la liberecon pri kunsido. En Punjo, sud-oriente, la loĝantoj ricevis kiel instrukciojn restadi hejme inter la 20a horo kaj la 4a horo matene, krom escepto.
#000006
Malgraŭ tio, ĉi-lunde, miloj da manifestaciantoj konverĝis al Limo por amase protesti. Almenaŭ tri mil personoj de Andahuaylas (sud-oriente), unu el la epicentroj de la manifestacioj de decembro, prepariĝis dimanĉon posttagmeze atingi per aŭtoj kaj kamionoj la peruan ĉefurbon, raportas la radio RPP.
#000007
Laŭ ĵusaj opinisondoj, 71% el la Peruanoj malaprobas la politikon de la prezidentino Dina Boluarte. 88% kontraŭas en la Kongreso.
#000008
Duono el la loĝantaro aprobas la manifestaciojn. Malpli ol en decembro.
#000009
Sabaton, Dina Boluarte ripetis, ke ŝi ne rezignos. Ŝi kvalifikas la manifestaciantojn « grupetoj da perfortaj agitantoj », kaj ŝajne ignoras la sociajn postulojn de la protestoj.
#000010
Peruo: novaj kontraŭregistaraj manifestacioj okazigas almenaŭ 17 mortintojn
#000011
Ribeloj en Peruo : urĝa stato estas dekretita, turistoj estas blokitaj en Maĉupikĉuo
#000012
En Peruo, 18 personoj mortis en manifestacioj, post la eksigo de la prezidento Pedro Castillo. Konsekvence de la urĝa stato dekretita en la lando, centoj da turistoj estas blokitaj en la areo de la fama Maĉupikĉuo.
#000013
Centoj da peruanoj kolektiĝis por subteni sian prezidenton Pedro Castillo antaŭ lia detenloko de Limo, ĉefurbo de la lando.
#000014
La manifestacioj estas severe subpremitaj, 18 personoj jam mortis.
#000015
La politika krizo komenciĝis la 7an de decembro, kiam Pedro Castillo, prezidento de la radikala maldekstro, anoncis malfondon de la Parlamento dum parolado.
#000016
La dekstra opozicio denuncis puĉon, kaj Pedro Castillo estis eksigita, arestita kaj enkarcerigita pro morala senkapableco.
#000017
La urĝa stato estas dekretita en la tuta lando
#000018
De tiam, la manifestaciantoj postulas lian liberigon kaj malfondon de la Parlamento. La urĝa stato estas dekretita en la tuta lando.
#000019
La 7 000 eksterlandaj vojaĝantoj, kiuj vizitas Peruon frontas gravajn malfacilaĵojn por moviĝi, precipe en la turisma regiono de Maĉupikĉuo.
#000020
« Ĉiuj magazenoj estas fermitaj, la vojoj estas blokitaj, la busoj ne funkcias », mencias unu el du francinoj blokitaj en Kusko.
#000021
Peruo: Alberto Fujimori aperas antaŭ la juĝistoj pro la truditaj steriligadoj de miloj da virinoj
#000022
Peruo: indiĝenoj fronte al usonaj bankoj por alarmi pri la nafto-ekspluatado
#000023
Ĉinio: protestoj eksplodas en Ŝanhajo kontraŭ la kovim-trudizoliĝoj, kelkaj manifestaciantoj postulas demision de Ŝji Ĝjinping
#000024
Video larĝe disvastigita en Interreto montras protestantojn, kiuj vigle kritikas la Ĉinan Komunistan Partion, malofta demonstrado de opozicio kontraŭ la prezidento kaj la reĝimo.
#000025
Ĉu la reganta potenco maltrankviliĝu ? Protestoj kontraŭ la trudizoliĝoj abrupte okazis dimanĉon 27an de novembro, frumatene en Ŝanhajo, raportis okulaj atestantoj. La kolero kreskas en Ĉinio kontraŭ la drakona politiko « nul-kovim » praktikata de la registaro de antaŭ preskaŭ tri jaroj.
#000026
Video larĝe disvastigita en Interreto, kiun la franca novaĵagentejo AFP geolokalizis en la strato Wulumuqi en la urbocentro de Ŝanhajo, montras kelkajn protestantojn kriantajn « Ŝji Ĝjinping, demision ! » kaj vigle kritikantajn la Ĉinan Komunistan Partion. Temas pri malofta opozicia demonstro kontraŭ la prezidento kaj la reĝimo en la ekonomia ĉefurbo de la lando.
#000027
Esprimo cenzurita en la platformo Weibo
#000030
Alia video transmetita al AFP fare de okulaj atestantoj montras homojn kolektiĝantajn centre de Ŝanhajo por omaĝi la 10 personojn mortigitajn en incendio de Urumĉio en Ŝjinĝjiango.
#000031
Multaj publikigaĵoj cirkulantaj en la sociaj retoj en Ĉino akuzas la kontraŭ-kovim aranĝojn, ke ili pligravigis la dramon malrapidigante la alvenon de la sukurservoj. Laŭ aliaj publikigaĵoj en la sociaj retoj, vesperkunvenoj memore al la viktimoj de Urumĉio okazis en pluraj universitatoj de la lando.
#000032
La aŭtoritatoj tuj limigis la retajn diskutojn pri la manifestacio. La esprimo « vojo de Urumĉio » estis cenzurita en la platformo Weibo, preskaŭ simila al Tvitero, tuj post la disvastigo de la bildoj pri la kolektiĝoj.
#000033
Kronviruso: la unua kuracisto, kiu lanĉis alarmon en Ĉinio estis rehonorigita postmorte
#000034
Irano: La kinisto Asghar Farhadi salutas la « kuraĝon » de la manifestaciantoj
#000035
Asghar Farhadi, kiu du fojojn ricevis oskarpremion, jam esprimis sian subtenon al la protestmovado. Fine de septembro, li alvokis la homojn de la tuta mondo, ke ili « estu solidaraj » kun la manifestaciantoj.
#000036
Vendredon 18an de novembro, la irana kinisto salutis la « kuraĝon » de la iranaj manifestaciantoj, marĝene de la film-festivalo de Marakeŝo.
#000037
De pli ol du monatoj, Irano frontas ondon de manifestacioj okaziginta post la morto de Mahsa Amini, kurda irananino 22-jara, mortinta tri tagojn post sia aresto en Teherano pro malobservado de la strikta vesto-kodo de la Islama Respubliko, kiu trudas surhavon de vualo por la virinoj.
#000038
Asghar Farhadi deklaris, ke li « atente » sekvas la eventojn en sia lando.
#000039
« Mi volas kapti la okazon, por saluti mian popolon, la novan generacion, la virinojn kaj virojn, kiuj surstratiĝis kaj provas respondeci pri sia propra estonteco ». - Asghar Farhadi, Irana kinisto
#000040
La kinisto opinias, ke Irano frontas « fundamentan momenton », kaj ke post tiu protestmovado, ĝi « ne plu estos la sama lando ».
#000041
« La demando estas scii, kiel finiĝos tiu movado kaj tiuj manifestacioj. Kaj ĉu la necesa unuiĝo inter la Irananoj estos daŭra ? ».
#000042
La kinisto 50-jara ricevis multajn kinartajn rekompencojn inter la plej prestiĝaj, interalie la Oskarpremiojn de la plej bona filmo en fremda lingvo en 2012 kaj 2017.
#000043
Fine de septembro, li jam esprimis sian subtenon al la protestmovado, petante de la homoj el la tuta mondo, ke ili « estu solidaraj » kun la manifestaciantoj.
#000044
Irano: laŭ la NeRegistara Organizaĵo Iran Human Rights, almenaŭ 326 personoj estis mortigitaj dum la represio de la manifestacioj
#000045
Lukto por la libereco en Ukrainio
#000047
Ni atingas la naŭan monaton de la heroa rezistado de la ukraina popolo kontraŭ la rusia milita agreso. Ni pagas altan prezon por nia libereco kaj nia sendependeco, sed ankaŭ por paco kaj demokratiaj valoroj de ĉiu nacio en Eŭropo kaj en la mondo.
#000048
La terorisma rusia Ŝtato ne nur mortigas civilulojn dumnokte per misiloj el diversaj kalibroj kaj iranaj kamikazdroneoj, sed proksime de vintro, ĝi intence detruadas infrastrukturojn, termoelektrajn centralojn kaj energiajn sistemojn. 40% jam estis detruitaj ; Hodiaŭ, Kijivo kaj aliaj grandaj urboj plu havas nek lumon nek varmigon. La paneoj estas planitaj kaj neplanitaj, kelkfoje po 12 horojn tage.
#000049
Ni ne povas uzi alian terminon ol genocido de la ukraina popolo, dum en la sociaj retoj, tiuj teroristoj ĝojas pro siaj sukcesoj kaj postulas, ke Ukrainio kaj ĝia popolo estu forstrekitaj de la Tero.
#000050
Ni opinias, ke la terorista Ŝtato estu izolita de la civilizita mondo. La sindikatoj de tia lando ne havas lokon inter la demokratiaj civilizitaj sindikatoj.
#000051
La situacio de la laboristoj en Ukrainio estas ekstreme malfacila. La senlaboreco atingos 30% de nun ĝis la jarfino, kaj povus pli altiĝi venontjare. Krome, la senlaboreco en Ukrainio havan virinan vizaĝon, 63 % el la senlaboruloj oficiale enskribitaj estas virinoj, plejparte aĝaj de 35 ĝis 45 jaroj.
#000052
La situacio ne estas pli bone por la laboristoj de la agrikulturaj sektoroj. Pli ol 30% el la kampoj plu estas senkulturejoj. En la okupaciataj teritorioj, la rusiaj rabistoj ŝtelis kaj kunportis ĉiujn stokojn de cerealoj kaj eĉ la agrikulturajn maŝinojn. Tiu rabado daŭras hodiaŭ, blokante la cerealajn koridorojn.
#000053
Malgraŭ la militaj operacoj, multaj farmbienoj kaj agrikulturistoj laboris la tutan sezonon: sub la pafoj de la malamiko, ili atingis la kampojn, semis, rikoltis kaj transformis siajn rikoltojn, sed ili ne plu povas vendi ĝin, ĉar la komercistoj reduktas la aĉetprezojn de la cerealoj al ridindaj niveloj, kiuj eĉ ne kovras la kurantajn elspezojn por la kultivaĵoj (karburaĵoj, sterkoj kaj aliaj elspezoj). Bedaŭrinde, multaj laboristoj ne ankoraŭ ricevis sian salajron.
#000054
Plie, la rapida inflacia procento, kiu preskaŭ atingas 25%, forte altigas la vivkoston, detruante la garantiojn de minimuma salajro, kaj la vivnivelon de la laboristoj.
#000055
En tiaj malfacilaj kondiĉoj, la Ukraina Ŝtato subtenas, ke la sindikatoj ne rajtas manifestacii dum la milito. Ĝi plu adoptas leĝojn, kiuj forte damaĝas la laboristajn rajtojn, detruas la rolon de la sindikatoj, de la sociala dialogo kaj de la kolektiva reguligado en la laborrilatoj. Proklamante samtempe celon al eŭropa integriĝo, la fundamentaj konvencioj de la Internacia Organizaĵo de Laboro (IOL) estas malobservataj.
#000056
Plie, la ukraina registaro, dum la militleĝo, ege strebas vendi agrikulturajn terojn, kio jam kaŭzas bankroton de malgrandaj entreprenoj kaj agrikulturistoj, akaparas terojn kaj koncentrigas ilin en la administracio de grandaj ekspluatejoj. Tio kondukas al signifa kresko de kampara senlaboreco.
#000057
Tio ne estas la solaj planoj de nia registaro dum la sangoplena milito. Ili decidis privatigi la arbarojn (ĝis 100 hektaroj da arbaroj povas esti donacitaj por limigita uzado dum 20 jaroj ĝis posta reaĉeto). La vilaĝanoj kaj la loĝantoj de urbetoj ne plu havos aliron al la naturaj resursoj, kiuj laŭ la Konstitucio apartenas la ukraina popolo.
#000058
Pro tio ni bezonas solidarecon de ĉiuj sindikataj federacioj tutmonde. Mi sincere dankas la sindikaton UITA, la prezidentino kaj la ĝenerala sekretariino pro la konstanta subteno de la ukrainaj sindikatoj en nia lukto por la rajtoj de la laboristoj kaj de la sindikatoj. Mi ankaŭ deziras danki vin ĉiujn, karajn fratojn kaj fratinojn por via subteno, inkluzive de la humanitara kaj financa helpoj.
#000059
Ni admonas la multnaciajn entreprenojn nek operaci en la rusia merkato nek subteni la entreprenojn, kiuj faras profitojn el la sango de la ukraina popolo.
#000060
Ni definitive venkos, kaj tio estos komuna venko kontraŭ la malbono kaj la barbareco, kiuj ne havas lokon en civilizita mondo.
#000061
Gloron al la sindikata movado ! Mi estas konvinkita, ke ni renkontiĝos iam baldaŭ en Ukrainio libera kaj sendependa !
#000062
Kontraŭ la rusia imperiismo (artikolo aperita en Sennaciulo n° 03-04 de marto/aprilo 2022)
#000063
Ukrainio: Labourstart Kampanjo: subtenu la lukton de la laboristoj por la laborrajtoj kaj la sindikataj rajtoj
#000064
De post 2014, Ukrainio rezistas al la agreso de la Federacio de Rusio (FR)
#000065
Komuna deklaracio de la ukrainiaj sindikatoj
#000066
Irano: komercistoj kaj laboristoj ekstrikas, dum la protestoj komencas sian sesan semajnon
#000067
De post la 16a de septembro, Islaman Respublikon skuas protestmovado.
#000068
« La ribeloj atingas siajn lastajn tagojn », deklaris la vicministro pri Internaj aferoj, dum sindikato de instruistoj alvokis al nacia striko dimanĉon kaj lundon.
#000069
Pasintan sabaton, en pluraj urboj de Irano, komercistoj kaj laboristoj organizis strikojn, sur fono de protestadoj kaŭzitaj de la morto de Irana Kurda junulino post ŝia aresto, laŭ Neregistaraj Organizaĵoj.
#000070
Mahsa Amini, 22-jara, mortis tri tagojn post sia aresto en Teherano fare de la polico de la moroj. Ili riproĉis ŝin, ke ŝi malobservis la striktan vestokodon de la Islama Respubliko, kie la vualo estas devigata por ĉiuj virinoj en la publika spaco.
#000071
La represio kontraŭ la protestoj, la plej gravaj en Irano de post tiuj de 2019 kontraŭ la prezaltiĝo de la benzino, okazigis almenaŭ 122 mortintojn, inter kiuj infanoj, laŭ la Iran Human Rights (IHR), bazita en Oslo.
#000072
La Irananinoj, multaj kun nudaj kapoj, estis ĉe la avangardo de la protestmovado, kantante sloganojn kontraŭ la potenco, kaj alfrontantaj la sekurecajn fortojn.
#000073
Novaj manifestacioj okazis sabaton sed taksi ilian amplekson estas malfacile, pro la limigoj de aliro al Interreto, trudita de la aŭtoritatoj. Ili ankaŭ estis akompanataj de strikoj. La retmediato 1500tasvir mencias « strikojn (...) organizitajn en la urboj, inter kiuj Sanandaĝo, Bokan kaj Sakezo (nord-okcidento) ». Tiu ĉi lasta urbo estas la urbo, kie naskiĝis Masha Amini. La grupo de defendo de la rajtoj Hengaw, bazita en Norvegio, elvokas ankaŭ strikantajn komercistojn en ĉiuj ĉi urboj, kaj en Merivan (Okcidente).
#000074
En Tabrizo, ĉefurbo de la provinco de Orienta Azerbajĝano, dekoj da laboristoj kolektiĝis antaŭ ĉokoladvendejo, laŭ aliaj videoj, kiuj ne ankoraŭ estis kontrolataj fare de la franca novaĵagentejo AFP. Sindikato de instruistoj alvokas al nacia striko.
#000075
Studantoj protestis en pluraj universitatoj de la lando, menciis 1500tasvir, citante la Fakultaton pri artoj kaj arkitekturo de Jazdo (centre), la universitato de Teherano, la universitato Allameh Tabatabai, oriente de la ĉefurbo, la universitato Razi en Kermanŝaho (nord-okcidente) kaj tiuj de Hamadano (okcidente), Ahvazo kaj Jasuĝo (sud-okcidente).
#000076
Dekoj da studentoj aplaŭdis kaj kantis dum manifestacio ĉe la universitato Shahid Beheshti de Teherano, laŭ video publikigita en Tvitero pasintan sabaton fare de 1500tasvir.
#000077
Irano: la manifestacioj en Sanandaĝo aparte suferas de la represio
#000078
Irako : miloj da personoj memorfestas la kontraŭ-potencan ribelon de 2019
#000079
Dum antaŭ preskaŭ jaro, la lando estas implikita en politika krizo, la iraka revolucia movado denove surstratiĝis pasintan sabaton. Miloj da personoj manifestaciis en pluraj urboj alvoke de la movado «Tishreen», kiu kondukis la protestadon fine de 2019-komence de 2020. La manifestaciantoj volis marki la datrevenon de la movado naskiĝinta en oktobro, dum la politikaj partioj ne kapablas interkonsenti pri formado de registaro. Ili ankaŭ volis aŭdigi sian voĉon kaj sian deziron de ŝanĝo.
#000081
Tiu mobilizado estis sukceso por la movado « Tiŝreen ». Matene, miloj da personoj kolektiĝis placo Tahrir en Bagdado, kie instaliĝis la movado tri jarojn antaŭen. Noktiĝante, la protestantoj plu staris tie. Aliaj kolektiĝoj okazis en Nasirija kaj Basra, en la sudo, malriĉa regiono de la lando. Kolektiĝoj ankaŭ okazis en Karbalo, Naĝafo aŭ Hilla en la centro, sed malpli amase.
#000082
En la araba lingvo, « Tiŝreen » signifas « oktobro » kaj en Irako la nomo elvokas la revolucian movadon de 2019. La represio, kiu okazigis preskaŭ 600 mortintojn, kaj la pandemio de Kovim-19 estingis la mobilizadon. Sed tiu volo renversi malamegan sistemon ne estingiĝis. « La popolo postulas la defalon de la reĝimo », skandis la manifestaciantoj.
#000083
De post la lastaj deputitaj balotoj, kiuj okazis pasintan oktobron, la politikaj partioj interdisputas koncerne la formadon de registaro. Tiŝreen restis ekster tiu disputo inter organizaĵoj subtenataj de Irano kaj la sadrisma kampo pli naciema.
#000084
Sed la gvidantoj de la movado ne perdis esperon renaski la revolucion: la emo al ŝanĝo de la Irakanoj restis same. Dum frontalfronto kun la policistoj okazis pafoj de larmigaj gasoj kaj ŝtonĵetoj.
#000085
Irako: pli ol 150 mortintoj dum manifestacioj
#000086
En Unuiĝinta Reĝlando, la energiaj prezoj plu altiĝas. Ekde oktobro, modesta familio pagos po pli ol 4 000 eŭrojn jare, kio reprezentas altiĝon de 80% kompare kun lasta revizio de la prezlimigo en aprilo. La kampanjo « Don't Pay » ("Ne Pagu"), kiu rekomendas pagstrikon de la fakturoj, organizis vendredon 26an de aŭgusto vespere manifestacion antaŭ la sidejo de la energia administranto.
#000088
« Fraŭlina patrino de du infanoj, plentempa salajrulino, Una partoprenis la manifestacion en Londono, vendredon 26an de aŭgusto, kontraŭ la altiĝo de la energiaj prezoj. Ŝi antaŭvidas nuligi la aŭtomatan pagon de sia provizanto. Ŝi esperas konvinki aliajn imiti ŝin ».
#000089
« Ni ja devas batali, sed ĉiaokaze mi ne kapablas pagi. Jam nun, mi malfacile pagas miajn fakturojn... Mi pagas po 80 pudojn monate, se tio altiĝos ĝis 80%, tio atingos po 140 pundojn monate ! »
#000090
« Pro tiu altiĝo, la fakturoj fine triobliĝos en malpli ol jaro kaj duono. Unuafoje James manifestacias. Li venis kun siaj okdekjaraĝaj gepatroj. »
#000091
« Mi ege timas por la venonta vintro. Ni ne uzas hejtilon, ĉar ni estas en somero, sed niaj fakturoj estas tre altaj, po ĉirkaŭ 170 pundoj monate. Kvankam ni nenion ŝaltas, niaj ĉiutagaj elspezoj atingas po 19 centimojn tage. Milionoj da homoj ne kapablos pagi. »
#000092
« Busola, unu el la organizantoj, iom elreviĝis vidante, ke nur cento de personoj partoprenis. Sed li ĉefe koleras kontraŭ la registaro kaj la administranto. »
#000093
« Tio estas naŭzema ! Kiel eblas, ke iuj povas decidi, ĉu homoj meritas aŭ ne havi varmajn manĝaĵojn, hejtadon hejme, funkciantan lumon ? Tio estas malriĉeco, kaj estu abolita. Se ni estas sufiĉe multnombraj, ni povas ŝanĝi la aferon »
#000094
Pli ol cent dudek mil personoj jam engaĝiĝis ne plu pagi siajn fakturojn ekde la 1a de oktobro.
#000095
Malpli ol tri monatojn antaŭ la Futbala Mondpokalo, la brita NeRegistara Organizaĵo Equidem akuzas Kataron, ke ĝi elpelis dekojn da fremdaj laboristoj, kiuj organizis ne oftan manifestacion, postulante siajn nepagitajn salajrojn.
#000097
La aŭtoritatoj de Kataro, regule kritikataj de la internaciaj NROj pro la mistraktado de centoj da miloj da laboristoj venintaj interalie de Azio en la grandajn konstruejojn de la Futbala Mondpokalo 2022, konfirmis la enkarcerigon de manifestaciantoj. Ili tamen rifuzis informi, ĉu kelkaj el ili estis elpelitaj.
#000098
Dum manifestacio la 14an de aŭgusto, almenaŭ 60 laboristoj – inter kiuj kelkaj ne estas pagitaj de sep monatoj – blokis la trafikon antaŭ la entrepreno Al Bandary en Doho, menciis en komunikaĵo la organizaĵo pri konsilio Equidem, bazita en Londono kaj specialigita pri homaj rajtoj kaj laborrajtoj.
#000099
La manifestacio estis organizita kadre de la kampanjo « Pay up Fifa », postulanta pagon de la nepagitaj salajroj.
#000100
« Ni parolis kun laboristoj, kiuj manifestaciis. Iu el ili estis forpelita al Nepalo. Ni ricevis konfirmon, ke li revenis hejmen, kaj ke aliaj venintaj de Nepalo, Bangladeŝo, Barato, Egiptio kaj Filipinoj estis ankaŭ elpelitaj », diris la ekzekutiva direktoro de Equidem, Mustafa Qadri.
#000101
Dimanĉon, la registaro de Kataro deklaris, ke « kelkaj manifestaciantoj estis arestitaj, ĉar ili malobservis la leĝojn pri publika sekureco ».
#000102
« Malplimulte da personoj, kiuj ne manifestaciis pace kaj malobservis la leĝojn pri publika sekureco riskas elpelon post decido de la justico », li aldonis ne provizante detalojn pri la nombro de koncernataj laboristoj.
#000103
La ministrejo de Laboro deklaris siaflanke, ke ĝi pagos la salajrojn de la laboristoj de Al Bandary, sen alia precizigo. Li aldonis, ke « aranĝoj » estis deciditaj kontraŭ la entrepreno, kiu jam estas objekto de enketo koncerne la nepagitajn salajrojn.
#000104
La Mondpokalo komenciĝos en la malgranda kaj riĉa gas-ŝtato la 20an de novembro. La grupoj pri defendo de Homaj rajtoj intensigis siajn kampanojn antaŭ la Mondpokalo, kaj postulis de la FIFA, ke ĝi pagu monkompensojn al la laboristoj. Sed Doho sin defendas substrekante, ke ĝi adoptis aranĝojn por plibonigi la vivkondiĉojn de la fremdaj laboristoj, devigante minimuman salajron kaj malpermesante la plenan potencon de kelkaj dungintoj, kiuj malhelpas siajn dungitojn forlasi la landon aŭ ŝanĝi laborpostenon.
#000105
De post la puĉo de la sudana armeo, en Oktobro 2021, 113 personoj estis mortigitaj en perfortaĵoj dum manifestacioj.
#000108
Vendredon 1an de julio, la Alta-komisarino pri Homaj rajtoj ĉe UN, Michelle Bachelet, postulis malfermon de « sendependa » enketo pri la murdoj de manifestaciantoj, kiuj protestis kontraŭ la milita diktaturo en Sudano,
#000109
Tagon antaŭen, dekoj da miloj da personoj kolektiĝis en la tuta lando, postulante finon de la milita diktaturo de la generalo Abdel Fattah al-Burhan. Almenaŭ naŭ el ili, inter kiuj neplenaĝulo, estis mortigitaj fare de la sekurecaj fortoj dum la plej sanga tago de post la jarkomenciĝo. Michelle Bachelet sin deklaris « alarmita » memorigante, ke la polico promesis, « ke ĝi ne uzos mortigan perforton por disigi la manifestaciantojn ».
#000110
Pli ol 110 manifestaciantoj estis mortigitaj de post la milita puĉo
#000111
« Neniu respondecas pri tiuj mortintoj », bedaŭris la Alta-komisarino pri Homaj rajtoj aldonante, ke « laŭ medicinaj informfontoj, plejparte el la mortigitaj personoj ricevis kuglojn en la bruston, la kapon kaj la dorson ».
#000112
De post la milita puĉo, la bilanco de perfortoj ligitaj al la manifestacioj atingas, laŭ pordemokratiaj kuracistoj, 113 mortintojn kaj milojn da vunditoj. Michelle Bachelet ankaŭ denuncis la areston de almenaŭ 355 manifestaciantoj, inter kiuj 39 virinoj « kaj granda nombro de infanoj ».
#000113
En 2019, post la defalo de la diktatoro Omar el-Béchir, la armeo estis devigita konsenti dividon de la potenco kun civiluloj, sed en oktobro 2021, la generalo Abdel Fattah al-Burhan metis subitan finon al tiu transiro.
#000114
Reprezalie, la internacia komunumo haltigis siajn ekonomiajn helpojn, kiuj reprezentis 40% el la buĝeto de Sudano. Konsekvence, la lando plonĝis en gravan ekonomian krizon.
#000115
Sudano : la sekurecaj fortoj pafas larmigajn grenadojn kontraŭ miloj da manifestaciantoj, kiuj protestas kontraŭ la puĉo
#000116
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000117
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000119
Voir le profil de neniammilitointerni sur le portail Overblog
#000120